《和李青墅培葛培初韵》
清代·戈源

忆曾叱驭访衡门，茗碗香烟笑语温。士气故从吾辈作，诗名原并使臣尊。

相知敢诩传心法，晚遇翻愁惹泪痕。好记青霄蜚羽日，望云有客咏腾骞。

作者简介：清直隶献县人，字仙舟，号橘浦。戈涛弟。乾隆十九年进士，由御史转给事中，擢太仆寺少卿，督学山西，所至皆有政绩。卒年六十三。